**15-րդ շաբաթ**

**Ամսաթիվ՝** —————————

**Կրթական հարթակ՝ 8-րդ**

**ՈՒսուցիչ՝** —————————————————

**Դասագիրք՝ «Գրականություն 7», Դավիթ Գասպարյան**

**«Հայոց լեզու 7», Հովհ․ Բարսեղյան**

**Կրկնություն - Գիտելիքի ստուգում**

* **Գրել հետևյալ արտահայտությունների բացատրությունները․**
  + պանդուխտ ————————
  + անաղարտ ————————
  + ալեհեր ————————
  + հանձնել ————————
  + ձայն տալ ————————
  + գլխի ընկնել ————————
  + որոշում ընդունել ————————
  + գլուխ տանել ————————
  + երես թեքել ————————
* **Գրել հետևյալ բառերի հոմանիշները․**
  + գցել ————————
  + շոյել ————————
  + շրջմոլիկ ————————
  + հաճախ ————————
  + դուստր ————————
  + որդի ————————
  + ճակատագիր ————————
  + կերպար ————————
* **Գրել հետևյալ բառերի հականիշները․**
  + անմեղ ————————
  + տաքություն ————————
  + նուրբ ————————
  + սկսել ————————
  + սրտանց ————————
  + հիմնական ————————
  + խիստ ————————
  + սիրասուն ————————

**Նոր դաս։**

**Բառագիտություն։**

* **Սովորել հետևյալ բառերի և արտահայտությունների նշանակությունները․**
  + խանդաղատանք – սեր, գորով
  + նվաղկոտ – թույլ, նվազ, այստեղ՝ հիվանդ
  + արծարծել – մանրամասնել, այստեղ՝ բորբոքել
  + հյուլք – մասնիկներ (հյուլ -մասնիկ)
  + ածուն – նորածիլ, նոր ծլող
* **Սովորել հետևյալ բառերի հոմանիշները․**

  + սարսուռ – դող
  + հորդել – հոսել
  + թովանք – հրապուրանք
  + ընձակաթ – ցանկալի
* **Սովորել հետևյալ բառերի հականիշները․**
  + սեր – ատելություն
  + հմայք – տհաճություն
  + երբեք – միշտ
  + կասկած - վստահություն

**Գրականություն –** **«Երազ օրեր» Միսաք Մեծարենց**

Կարմիր ծաղիկ մը գարունի  
Առտու մը ինծի նվիրեցիր.  
Ըզգացի թե տենդեր ունի  
Երազկոտ միտքըս ուշացիր։

Խանդաղատանք մը հորդեցավ  
Իմ նըվաղկոտ լանջքիս տակ՝  
Դողաց սիրո սարսուռն անցավ՝  
Ու թովանքը համբույրին հուր։

Եվ ըղձակաթ իմ հեգ հոգիս  
Ըզգաց սիրտիդ հուրքն արծարծուն,  
Ու մետաքսե ուղի մը զիս  
Սեր-Ծաղիկին տարավ ածուն։

Հոն ժըպտեցավ կյանքը ինծի,  
Հըմայքներու հույլովն անցավ,  
Եվ ուրվական մը կասկածի  
Անոր մոտեն երբեք չանցավ։

**Մշակույթ – Բանահյուսություն**

Բանահյուսությունը ժողովրդական բանավոր ստեղծագործությունների ամբողջություն է. ձևավորվել է մարդկային լեզվի ու մտածողության ծագմանը զուգընթաց:

Բանահյուսությունը բաժանվում է 3 հիմնական խմբի` արձակ-պատմողական (հեքիաթ, առակ, ավանդություն, զրույց-հուշապատում), չափածո-երգային (ժողովրդական վեպ, վիպական, ծիսական, քնարական երգեր, ժողովրդական խաղեր) և բանաձևային (առած, հանելուկ, հմայական աղոթք, երդում, անեծք, օրհնանք-բարեմաղթություն): Երբեմն երեքն էլ հանդես են գալիս միաժամանակ (չափածո-երգային հատվածներ ունեցող արձակ հեքիաթներ, զրույցներ կամ արձակ-պատմողական հատվածներ ունեցող ժողովրդական վեպ, վիպական երգեր): Բանահյուսական յուրաքանչյուր երկ ծագումով` անհատական, բնույթով կոլեկտիվ ստեղծագործություն է. տարածվում է տեղից տեղ, ժամանակաշրջանից ժամանակաշրջան, փոխանցվում սոցիալական տարբեր խմբերի, փոփոխվում թե՜ ձևով (լեզու-բարբառ, տաղաչափություն, կատարման եղանակ), թե՜ բովանդակությամբ (կոնկրետ իրականություն, գաղափարախոսություն): Այդպես առաջանում են միևնույն երկի մի քանի տարբերակներ:

Բանահյուսությունը կապված է կյանքի ու կենցաղի հետ և, գեղարվեստական նշանակությունից բացի, ունի տարբեր կիրառական գործառնություններ: Ժողովրդական երգեր, աղոթքներ, հմայական ու սովորական այլևայլ բանաձևեր կիրառվել և կիրառվում են կենցաղի ու տոհմաընտանեկան տարբեր ծիսական արարողությունների ժամանակ՝ արտացոլելով այդ արարողությունների իմաստը, մարդկանց ցանկությունները, հավատալիքներն ու գաղափարախոսությունը: Բանահյուսության ուսումնասիրությամբ զբաղվող գիտությունը կոչվում է բանագիտություն:

**Հարցեր և առաջադրանքներ։**

* Ի՞նչ է բանահյուսությունը։
* Որո՞նք են հիմնական խմբերը։
* Փորձիր քո խոսքերով պատմել դասանյութն ու բերել օրինակներ։

**Քերականություն - Կետադրություն** – **Ստորակետ օգտագործելու հիմնական կանոնները։**

**Ստորակետ դրվում է.**

1. **Հետևյալ շաղկապներից առաջ**՝ որ, թե, եթե, որպեսզի, որովհետև, ուստի, քանզի, թեպետ և այլն։

Օրինակ՝ Աշակերտը հետ քաշվեց, որ ուսուցիչն անցնի։

1. **Երկու նախադասությունների միջև** (բացի և, ու կամ շաղկապներից, եթե ենթական փոխված չէ)։

Օրինակ՝ Երկնքում ամպրոպ էր որոտում, բայց անձրև չէր գալիս։

1. **Եթե ցույց է տալիս թվարկում**։

Օրինակ՝ Պատից կախված էին նկարներ, զարդեր, գորգեր։

1. **Միջանկյալ բառերից հետո** (սակայն, իհարկե, ցավոք և այլն ) ։ Եթե դրանք գտնվում են նախադասության սկզբում, անջատել ստորակետով, իսկ եթե մեջտեղում է՝ երկու կողմից։

Օրինակ՝ Իհարկե, հեշտ չէր համակերպվել անարդարության հետ։

1. **Ձայնարկություններից հետո** (հե՜յ, ախ՛)։

Օրինակ՝ -Հե՜յ, ո՞վ կուզի թել ու ասեղ։

1. **Կոչականից հետո։**

Օրինակ՝ -Արա՛քս, ինչու՞ ձկանց հետ պար չես բռնում մանկական։

1. **Կրկնվող շաղկապից հետո** (և՛..., և՛...., կա՛մ..., կա՛մ..., ո՛չ..., ո՛չ..., թե՛...,թե՛...։)

Օրինակ՝ Կա՛մ հեռացիր, կա՛մ մնա։

1. **Դերբայական դարծվածից առաջ և հետո**, եթե միջադաս է։

Օրինակ՝ Գրությունը, գրված լինելով անընթեռնելի ձեռագրով, անհասկանալի էր։

1. **Բացահայտչից հետո**, եթե նախադասության վերջին բառը չէ։

Օրինակ՝ Մեր ազգային էպոսի գլխավոր հերոսը՝ Սասունցի Դավիթը, մարմնավորում է հայ ժողովրդի ազգային բնավորության լավագույն գծերը։

**Հարցեր և առաջադրանքներ**

* + Ո՞ր դեպքերում է դրվում ստորակետ։ Բացատրել ուղղագրական և ուղղախոսական կանոնները և բերել օրինակներ։

**Հանձնարարություններ**

1. **Կետադրել հետևյալ տեքստերը և նախադասությունները։**

Նրա հայրենիքը եղել  է բարձրաբերձ անառիկ Սասունը: Այդ խուլ հեռավոր ու հիասքանչ երկրի մոռացված անկյունը որտեղ ձորերը  դառնում են անդունդներ: Տաք դաշտերում վտակների ափերին աճում են վայրի խաղողը տանձը և մարդը երբեք չի տեսնում դրանց բերքը որովհետև արջերն ավելի շուտ են գտնում դրանք: Այստեղ աճում է նաև վայրի հոնը թուզը որը քաղցր է ու անուշահամ: Իսկ բարձրերում որտեղ ցրված էին աղքատ տնակները ցանում էին կորեկ ու վաղահաս ցորեն:

1. **Կետադրել հետևյալ տեքստերը և նախադասությունները․**

* Մարդիկ փախչում էին որովհետև լսել էին պատերազմի լուրը:
* Հեռուներից եկել էին երկու կին ովքեր իրենց հետ բերել էին տարբեր զարմանալի առարկաներ:
* Նրանք մոռացել էին ընկերոջ մասին բայց ընկերը նրանց ներեց:
* Քամին պոկում էր ծառի վերջին տերևները և աշունը դանդաղ զիջում էր իր տեղը ձմռանը:
* Նրանք ավարտեցին իրենց աշխատանքը հավաքեցին գործիքները և լուռ հեռացան:
* Մենք չենք անհանգստացնի քեզ քանի որ դու ամենից լավ աշխատողն ես: